

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 |  Nr.1 |  2025. gada 30. janvārī  |

**22.**

# Par nedzīvojamo telpu „Suntažu sanatorijas internātskola”, Suntaži, Suntažu pag., Ogres nov., nomas tiesību izsoli

Zemgales rajona tiesas Suntažu pagasta zemesgrāmatas nodalījumā Nr. 100000119717 ierakstīts nekustamais īpašums, kadastra numurs 7488 003 0622, adrese: “Suntažu sanatorijas internātskola”, Suntaži, Suntažu pag., Ogres nov., LV-5060, kas sastāv no divām zemes vienībām (kadastra apzīmējumi 7488 003 0756 un 7488 003 0622), uz zemes vienības esošās skolas ēkas (kadastra apzīmējums 7488 003 0622 001) un četrām palīgceltnēm. Īpašuma tiesības nostiprinātas Ogres novada pašvaldībai (turpmāk – Pašvaldība).

Valsts zemes dienesta Nekustamā īpašuma valsts kadastra informācijas sistēmā (turpmāk – Kadastrs) pieejama informācija - uz zemes vienības ar kadastra apzīmējumu 7488 003 0622 un adresi “Suntažu sanatorijas internātskola”, Suntaži, Suntažu pag., Ogres nov., LV-5060, ar statusu “pieder zemes īpašniekam” ir reģistrētas piecas ēkas (kadastra apzīmējumi 7488 003 0622 001 (skola), 7488 003 0622 002 (internāts), 7488 003 0622 003 (saimniecības korpuss ar katlu māju), 7488 003 0622 004 (vecais internāts), 7488 003 0622 002 (hlorētava) un ar statusu “zemes īpašnieka tiesiskajā valdījumā” ir reģistrēta ēka (kadastra apzīmējums 7488 003 0622 006 (nojume)).

Saskaņā ar Valsts zemes dienesta Kadastra informācijas sistēmā pieejamo informāciju ēkai ar kadastra apzīmējumu 7488 003 0622 002 (internāts) ir noteikta adrese “Suntažu sanatorijas internātskola”, Suntaži, Suntažu pag., Ogres nov., un tā sastāv no četrām telpu grupām, tajā skaitā arī telpu grupas ar kadastra apzīmējumu 7488 003 0622 002 001 (1. stāvs).

Ēkas ar kadastra apzīmējumu 7488 003 0622 002 (internāts), adrese - “Suntažu sanatorijas internātskola”, Suntaži, Suntažu pag., Ogres nov., sastāvā ietilpstošās telpu grupas ar kadastra apzīmējumu 7488 003 0622 002 001 (1. stāvs) sastāvā esošā telpa Nr. 2 (12,8 m2) ir brīva, nav iznomāta un nav nepieciešama Pašvaldības funkciju veikšanai, bet telpu uzturēšanas izdevumi jāsedz Pašvaldībai, tāpēc būtu lietderīgi telpu iznomāt.

Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” (turpmāk – Noteikumi) 12. punkts noteic, ka lēmumu par nomas objekta nodošanu iznomāšanai pieņem iznomātājs. Noteikumu 23. punkts noteic, ka nomnieku noskaidro rakstiskā, mutiskā vai elektroniskā izsolē.

Publiskas personas finanšu līdzekļu un mantas izšķērdēšanas novēršanas likuma 3. panta 2. punkts noteic, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu, savukārt šī likuma 6.1 panta pirmā prim daļa paredz, ja slēdz šā panta pirmajā daļā minēto nekustamā īpašuma nomas līgumu uz laiku, kas ilgāks par sešiem gadiem, publiskas personas nekustamā īpašuma iznomātājs nomas maksas apmēru vienpusēji pārskata un, ja nepieciešams, maina ne retāk kā reizi sešos gados normatīvajos aktos noteiktajā kārtībā.

Noteikumu 4. nodaļa noteic nosacītās nomas maksas noteikšanas metodiku, ja nomas objektu iznomā privāto tiesību subjektam. Saskaņā ar Noteikumu 79. punktu, ja nomas objekts ir nekustama manta, nomas objekta nosacītās nomas maksas noteikšanai iznomātājs organizē nomas objekta apsekošanu un faktiskā stāvokļa novērtēšanu un nosacīto nomas maksu nosaka, ievērojot nomas objekta tehnisko stāvokli, atrašanās vietu, izmantošanas iespējas un citus apstākļus. Atbilstoši Noteikumu 81. punktam, ja nomas objekts ir nekustamais īpašums, nosacīto nomas maksu nosaka, ievērojot šo noteikumu 79. un 80. punktu, bet ne zemāku par nomas maksu, kas noteikta saskaņā ar šo noteikumu 3. nodaļu, izņemot šajos noteikumos minētos gadījumus.

Saskaņā ar sabiedrības ar ierobežotu atbildību “EIROEKSPERTS”, reģistrācijas Nr. 40003650352, novērtējumu Nr. L14293/ER/2024, Telpu tirgus nomas maksa par 1 m² mēnesī (bez pievienotās vērtības nodokļa) 2024. gada 22. novembrī ir 2,40 EUR (divi *euro* un četrdesmit centi).

2024. gada 9.decembrī Pašvaldības mantas novērtēšanas un izsoles komisija, izskatot Pašvaldības Suntažu pagasta pārvaldes pieprasījumu noteikt nosacīto nomas maksu un tam pievienotos dokumentus, noteica nekustamā īpašuma “Suntažu sanatorijas internātpamatskola”, Suntaži, Suntažu pagasts, Ogres novads, internāta telpas Nr. 2 ar platību 12.8 m2 , telpu grupas kadastra apzīmējums 7488 003 0622 002 001, nomas maksu par 1 m2 mēnesī 2,40 EUR (divi *euro* četrdesmit centi), bez pievienotās vērtības nodokļa.

Ņemot vērā minēto un pamatojoties uz Pašvaldību likuma 10. panta pirmās daļas 21. punktu, 73. panta trešo daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta pirmo daļu un Ministru kabineta 2018. gada 20. februāra noteikumu Nr. 97 ”Publiskas personas mantas iznomāšanas noteikumi” 12., 23., 24., 79., 80. un 81. punktu, kā arī ievērojot Ogres novada pašvaldības mantas novērtēšanas un izsoles komisijas 2024. gada 9. decembra sēdes protokolu Nr. K.1-2/325,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Igors Miglinieks, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Iznomāt** uz 10 (desmit) gadiem Ogres novada pašvaldībai piederošā nekustamā īpašuma “Suntažu sanatorijas internātskola”, Suntaži, Suntažu pag., Ogres nov., kadastra numurs 7488 003 0622, sastāvā esošās ēkas ar kadastra apzīmējumu 7488 003 0672 002 daļu: telpu grupā ar kadastra apzīmējumu 7488 003 0622 003 001 ietilpstošo nedzīvojamo iekštelpu Nr. 2 ar kopējo platību 12,8 m2 (turpmāk – Telpas), nomnieku noskaidrojot izsolē.
2. **Noteikt** Telpu nosacīto nomas maksu 2,40 EUR(divi *euro* četrdesmit centi) par 1 m2 mēnesī (bez pievienotās vērtības nodokļa).
3. **Noteikt** Telpu nomas mērķi – saimnieciskās darbības veikšana.
4. **Uzdot** Ogres novada pašvaldības mantas novērtēšanas un izsoles komisijai normatīvajos aktos noteiktajā kārtībā organizēt Telpas nomas tiesību izsoli, noteikt piemērojamo izsoles veidu, kā arī apstiprināt izsoles noteikumus un rezultātus, izsoles noteikumos iekļaujot nosacījumu, ka nomnieks kompensē neatkarīga vērtētāja pakalpojumu izmaksas par nomas maksas noteikšanu.
5. **Pilnvarot** Ogres novada Suntažu pagasta pārvaldes vadītāju Ogres novada pašvaldības vārdā normatīvajos aktos noteiktajā kārtībā noslēgt Telpu nomas līgumumēneša laikā pēc Ogres novada pašvaldības mantas novērtēšanas un izsoles komisijas lēmuma par izsoles rezultātu apstiprināšanu.
6. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)